Панарама Старога Быхава была своеасаблівым выражэньнем амбіцый Казіміра Лявона Сапегі, які на той час валодаў горадам. Сапегаўскі герб Ліс і вензэль Казіміра KS зьмешчаны ў розных месцах малюнка. Сама панарама прадстаўляе багаты горад абнесены магутнымі землянымі ўмацаваньнямі з шыкоўным мураваным замкам, храмамі і шчыльнай мяшчанскай забудовай унутры.